мерзімде ұсынбау оны жасасудан бас тарту деп есептеледі. Келіспеушіліктерді шешу мерзімі екі жұмыс күнінен аспауға тиіс.

- 72. Егер Қазақстан Республикасының заңнамалық актілерінде өзгеше көзделмесе, сатып алу шарты немесе фармацевтикалық қызметтер көрсетуге арналған шарт оған Тараптардың уәкілетті өкілдері қол қойған күннен бастап күшіне енеді.
- 73. Егер тендер жеңімпазы белгіленген мерзімде сатып алу шартына немесе фармацевтикалық қызметтер көрсету шартына қол қоюдан жалтарса немесе Тапсырыс берушіні оның талаптарымен келіспейтіні туралы хабардар етпесе, онда тапсырыс беруші осы Қағидалардың талаптарына сәйкес келетін және баға ұсынысы жеңімпаздың ұсынысынан кейін екінші болып табылатын тендерге қатысушымен шарт жасасады.
- 74. Өнім берушіні таңдау үшін негіз болған ұсыныстың мазмұнын өзгертетін шартқа қандай да бір өзгерістер және (немесе) жаңа талаптар енгізуге (тауар бағасын, көлемін азайтуды қоспағанда), оның ішінде Шартта көрсетілген сауда атауын басқа сауда атауымен ауыстыруға жол берілмейді.
- 75. Өнім берушіні таңдауға негіз болған сапаның және басқа да шарттардың өзгермеуі талабымен жасалған шартқа өзгерістер енгізуге жол беріледі:
- 1) тауарлардың бағасын және тиісінше шарттың бағасын азайту бөлігінде тараптардың өзара келісімі бойынша;
- 2) тауарлардың, фармацевтикалық көрсетілетін қызметтердің көлемін азайту бөлігінде тараптардың өзара келісімі бойынша жүзеге асырылады.
- 76. Тапсырыс берушінің не сатып алуды ұйымдастырушының аудио - және бейнетіркеуді қолдана отырып, сатып алу шартына және фармацевтикалық қызметтерді көрсету шартына қол қойылғанға дейін дәрілік заттардың және (немесе) медициналық бұйымдардың не фармацевтикалық қызметтің бағасын азайту мақсатында тендер жеңімпазы деп танылған әлеуетті өнім берушімен келіссөздер жүргізуіне жол беріледі. Әлеуетті өнім беруші өзінің қалауы бойынша дәрілік заттардың және (немесе) медициналық бұйымдардың немесе фармацевтикалық қызметтің бағасын азайтуға келісетіні немесе келіспейтіні туралы шешім қабылдайды, бұл Тапсырыс берушінің не сатып алуды ұйымдастырушының тендер жеңімпазы деп танылған әлеуетті өнім берушімен шартқа қол қоюдан бас тартуы үшін негіз болып табылмайды.

## Сатып алу туралы шарттың орындалуын қамтамасыз ету

77. Егер шартта өзгеше көзделмесе, сатып алу туралы Шартқа Тараптар қол қойғаннан кейін он жұмыс күнінен кешіктірмей өнім беруші (тендерлік құжаттамаға 26- қосымшаға сәйкес) сатып алу туралы шарттың жалпы сомасының үш пайызы мөлшерінде сатып алу туралы шарттың орындалуын қамтамасыз етуді енгізеді. Сатып алу туралы шарттың орындалуын қамтамасыз ету:

- 1) Тапсырыс берушіге Қызмет көрсететін банкте орналастырылатын ақша қаражаты түріндегі кепілдік жарна;
- 2) денсаулық сақтау саласындағы уәкілетті орган бекіткен нысан бойынша Қазақстан Республикасы Ұлттық Банкінің нормативтік құқықтық актілеріне сәйкес берілген банк кепілдігіне қолданылмайды.
- 78. Ақшалай қаражаттың кепілдік жарнасы түріндегі кепілдікті қамтамасыз етуді әлеуетті өнім беруші Тапсырыс берушінің тиісті шотына енгізеді.
- 79. Егер сатып алу шартының бағасы тиісті қаржы жылына арналған айлық есептік көрсеткіштің екі мың еселенген мөлшерінен аспаса, кепілдікті қамтамасыз ету енгізілмейді.
- 80. Тапсырыс беруші сатып алу шартының немесе фармацевтикалық қызметтер көрсетуге арналған шарттың орындалуын кепілдікті қамтамасыз етуді өнім берушіге мынадай жағдайларда қайтармайды :
- 1) Өнім берушінің шарттық міндеттемелерді орындамауына немесе тиісінше орындамауына байланысты сатып алу шартын немесе фармацевтикалық қызметтер көрсетуге арналған шартты бұзу;

2) тауар жеткізілімі шарты бойынша өз міндеттемелерін орындамаған немесе тиісінше орындамаған (тауар беру мерзімдерін бұзу, сапасыз дәрілік заттарды, медициналық мақсаттағы бұйымдарды жеткізу және шарттың басқа да талаптарын бұзу);;

- 3) сатып алу шартында немесе фармацевтикалық қызметтер көрсету шартында көзделген орындамағаны немесе тиісінше орындамағаны үшін айыппұл санкцияларын төлемеген жағдайларда жол беріледі.